CELEX: 32021R2082
Language: lv
Date: 2021-11-26 00:00:00
Title: Komisijas Īstenošanas regula (ES) 2021/2082 (2021. gada 26. novembris), ar ko nosaka kārtību Eiropas Parlamenta un Padomes Regulas (ES) Nr. 376/2014 īstenošanai attiecībā uz Eiropas vienoto riska klasifikācijas shēmu (Dokuments attiecas uz EEZ)

29.11.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 426/32
               
            
         KOMISIJAS ĪSTENOŠANAS REGULA (ES) 2021/2082
         (2021. gada 26. novembris),
         ar ko nosaka kārtību Eiropas Parlamenta un Padomes Regulas (ES) Nr. 376/2014 īstenošanai attiecībā uz Eiropas vienoto riska klasifikācijas shēmu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 376/2014 (2014. gada 3. aprīlis) par ziņošanu, analīzi un turpmākajiem pasākumiem attiecībā uz atgadījumiem civilajā aviācijā un ar ko groza Eiropas Parlamenta un Padomes Regulu (ES) Nr. 996/2010 un atceļ Eiropas Parlamenta un Padomes Direktīvu 2003/42/EK, Komisijas Regulas (EK) Nr. 1321/2007 un (EK) Nr. 1330/2007 (1), un jo īpaši tās 7. panta 7. punktu,
         tā kā:
         
                     (1)
                  
                  
                     Saskaņā ar Regulu (ES) Nr. 376/2014 gan dalībvalstīm, gan Eiropas Savienības Aviācijas drošības aģentūrai (“Aģentūra”) ir jāizveido mehānisms, lai neatkarīgi vāktu, novērtētu, apstrādātu, analizētu un glabātu informāciju par aviācijas drošības atgadījumiem. Dalībvalstu kompetentajām iestādēm atgadījumu ziņojumi ir jāsagatavo, pamatojoties uz detalizētu informāciju par atgadījumiem, un tie jāglabā valsts datubāzē. Arī Aģentūrai ir tāds pats pienākums sagatavot atgadījumu ziņojumus, pamatojoties uz detalizētu informāciju par atgadījumiem, un saglabāt tos datubāzē.
                  
               
                     (2)
                  
                  
                     Saskaņā ar Regulas (ES) Nr. 376/2014 9. panta 1. punktu dalībvalstīm un Aģentūrai jāpiedalās informācijas apmaiņā, visu to attiecīgajās ziņošanas datubāzēs glabāto informāciju, kas attiecas uz drošību, darot pieejamu caur Eiropas Centrālo repozitoriju (ECR).
                  
               
                     (3)
                  
                  
                     Saskaņā ar Regulu (ES) Nr. 376/2014 atgadījumu ziņojumos jāiekļauj drošības riska klasifikācija, kas jāpārskata dalībvalstu kompetentajām iestādēm vai Aģentūrai, un tie jāpārsūta uz ECR. Lai nodrošinātu, ka visi ECR ietvertie ziņojumi par atgadījumiem tiek klasificēti saskaņotā veidā, dalībvalstu kompetentajām iestādēm un Aģentūrai būtu jānodrošina, ka klasifikācija minētajos ziņojumos tiek noteikta saskaņā ar Eiropas vienoto riska klasifikācijas shēmu (ERCS), kā noteikts Komisijas Deleģētajā regulā (ES) 2020/2034 (2).
                  
               
                     (4)
                  
                  
                     Tagad ir jānosaka kārtība, kādā Aģentūra un dalībvalstis saskaņoti un konsekventi īsteno ERCS.
                  
               
                     (5)
                  
                  
                     Ja atgadījumu ziņojumos ir ietverta riska klasifikācija, kas noteikta izmantojot citas metodikas, nevis ERCS, tad dalībvalstu kompetentajām iestādēm vai Aģentūrai attiecīgā atgadījuma risks būtu jāklasificē saskaņā ar ERCS, kā noteikts Komisijas Deleģētajā regulā (ES) 2020/2034.
                  
               
                     (6)
                  
                  
                     Gadījumos, kad dalībvalstu kompetentās iestādes vai Aģentūra nolemj izmantot pārrēķināšanas procedūru, lai 5. apsvērumā minētās riska klasifikācijas pārrēķinātu ERCS klasifikācijā, un ja šāda metodika ir ARMS-ERC 4x4 vai RAT“ATM – kopā”, dalībvalstu kompetentajām iestādēm vai Aģentūrai būtu jāizmanto šajā regulā paredzētā tiešās pārrēķināšanas procedūra.
                  
               
                     (7)
                  
                  
                     Ja pielikumā noteiktā tiešā pārrēķināšanas procedūra nav piemērojama, dalībvalstu kompetentajām iestādēm un Aģentūrai būtu jāļauj izmantot citas pārrēķināšanas procedūras, ja vien šādi tiek iegūta ekvivalenta ERCS klasifikācija.
                  
               
                     (8)
                  
                  
                     Lai nodrošinātu ERCS efektīvu piemērošanu, ir nepieciešama tās pastāvīga uzraudzība un uzlabošana. Ir jānosaka šādas uzraudzības un uzlabošanas detalizēti noteikumi, un Aģentūrai būtu jāpalīdz Komisijai veikt šādu pārskatīšanu un uzraudzību. Šajā nolūkā dalībvalstīm regulāri un noteiktajos termiņos būtu jāziņo Aģentūrai un Komisijai par ERCS izmantošanu un tās novērtējumu.
                  
               
                     (9)
                  
                  
                     Dalībvalstu kompetentajām iestādēm un Aģentūrai ir jāsagatavojas ERCS piemērošanai, jo īpaši pielāgojot savus iekšējos procesus un, iespējams, piešķirot papildu resursus. Tomēr Regulas (ES) Nr. 376/2014 24. panta 3. punkts nosaka, ka minētās regulas 7. panta 2. punkts, kas pilnvaro dalībvalstis un Aģentūru izmantot ERCS, jāpiemēro pēc tam, kad stājas spēkā deleģētie un īstenošanas akti, ar kuriem precizē un izstrādā ERCS. Komisijas Deleģētā regula (ES) 2020/2034, kurā definēta ERCS, jau stājās spēkā 2020. gada 31. decembrī. Tāpēc nav iespējams atlikt ERCS izmantošanas pienākuma piemērošanu pēc šīs regulas spēkā stāšanās dienas. Turklāt saistībā ar ikgadējo drošības pārskatu, ko Aģentūra publicē saskaņā ar Eiropas Parlamenta un Padomes Regulas (ES) 2018/1139 (3) 72. panta 7. punktu, ir būtiski, lai atgadījumu ziņojumiem, kurus ECR augšupielādē viena gada laikā, novērtēšanas rezultāts tiktu piešķirts saskaņotā veidā. Pienākumu klasificēt atgadījumus saskaņā ar ERCS būtu jāsāk piemērot no šīs regulas spēkā stāšanās dienas. Tāpēc šai regulai būtu jāstājas spēkā 2023. gada 1. janvārī.
                  
               
                     (10)
                  
                  
                     Šajā regulā paredzētie pasākumi ir saskaņā ar atzinumu, ko sniegusi ar Regulas (ES) 2018/1139 127. pantu izveidotā komiteja,
                  
               IR PIEŅĒMUSI ŠO REGULU.
         
            1. pants
            Priekšmets
            Ar šo regulu nosaka kārtību, kādā īstenojama Eiropas vienotās riska klasifikācijas shēma (“ERCS”), kas noteikta Deleģētajā regulā (ES) 2020/2034.
         
         
            2. pants
            Definīcijas
            Šajā regulā piemēro Deleģētās regulas (ES) 2020/2034 2. pantā iekļautās definīcijas.
            Piemēro arī šādas definīcijas:
            
                        1)
                     
                     
                        “ARMS-ERC metodika” ir metodika, ko operacionālo risku novērtēšanai izstrādājusi nozares darba grupa “Aviosabiedrību riska pārvaldības risinājumi”ARMS;
                     
                  
                        2)
                     
                     
                        “ATM” ir gaisa satiksmes pārvaldība, kā definēts Eiropas Parlamenta un Padomes Regulas (EK) Nr. 549/2004 (4) 2. panta 10. punktā;
                     
                  
                        3)
                     
                     
                        “ATM smaguma rezultāts – gaisā” ir tā RAT metodikas daļa, kas novērtē atgadījumu no lidojuma operāciju viedokļa;
                     
                  
                        4)
                     
                     
                        “ATM smaguma rezultāts – uz zemes” ir tā RAT metodikas daļa, kas novērtē ATM sistēmas veiktspēju (procedūras, aprīkojums un cilvēki);
                     
                  
                        5)
                     
                     
                        “ATM smaguma rezultāts – kopā” ir ATM smaguma rezultāts – uz zemes un ATM smaguma rezultāts – gaisā, kuri apvienoti vienā rezultātā;
                     
                  
                        6)
                     
                     
                        “RAT metodika” ir Eirokontroles izstrādāta riska analīzes rīka metodika, ko izmanto, lai klasificētu ar drošību saistītus atgadījumus ATM jomā;
                     
                  
                        7)
                     
                     
                        “Eirokontrole” ir Eiropas Aeronavigācijas drošības organizācija, kas izveidota saskaņā ar 1960. gada 13. decembra Starptautisko Konvenciju par sadarbību aeronavigācijas drošības jomā (5).
                     
                  
         
            3. pants
            Drošības riska klasifikācijas pārskatīšana, grozīšana un apstiprināšana
            
               1.   Dalībvalsts kompetentā iestāde vai Aģentūra pārskata un vajadzības gadījumā groza un apstiprina atgadījuma ziņojumā par attiecīgo atgadījumu ietverto drošības riska klasifikāciju saskaņā ar ERCS, kā noteikts Deleģētajā regulā (ES) 2020/2034.
            
            
               2.   Neskarot 1. punktu, dalībvalsts kompetentā iestāde vai Aģentūra, pārrēķinot drošības riska klasifikāciju, kas noteikta, lietojot ARMS/ERC 4x4 vai RAT“ATM – kopā” metodiku, izmanto pielikumā noteikto tiešās pārrēķināšanas procedūru. Ja drošības riska klasifikācija noteikta ar citu metodiku, dalībvalsts kompetentā iestāde vai Aģentūra drīkst izmantot pielikuma 2. punktā noteikto manuālās pārrēķināšanas procedūru vai, pēc vajadzības, citas pārrēķināšanas procedūras, ja vien šādi tiek iegūta ekvivalenta ERCS klasifikācija.
            
         
         
            4. pants
            
               ERCS
               uzraudzība un uzlabošana
            
            
               1.   Katra dalībvalsts 2026. gada 31. martā un pēc tam reizi piecos gados iesniedz Komisijai un Aģentūrai ziņojumu par ERCS izmantošanu.
            
            
               2.   Aģentūra no dalībvalstīm saņemto informāciju, kā arī citu informāciju, ko Aģentūra var saņemt par ERCS īstenošanu, izskata saskaņā ar šā panta 1. punktu. Veicot izskatīšanu, Aģentūra drīkst ņemt vērā Regulas (ES) Nr. 376/2014 14. panta 2. punktā minētā aviācijas drošības analītiķu tīkla (NoA) un attiecīgu ekspertu grupu zinātību, ja Aģentūra tādas ir izveidojusi.
            
         
         
            5. pants
            Saderības ar citām riska klasifikācijas shēmām uzraudzība
            
               1.   Aģentūra regulāri pārskata pielikumā noteiktās pārrēķināšanas procedūras, lai nodrošinātu, ka tās joprojām ir aktuālas. Pārskatīšanā drīkst ņemt vērā NoA un attiecīgu ekspertu grupu zinātību, ja Aģentūra tādas izveidojusi.
            
            
               2.   Attiecīgā gadījumā dalībvalstis paziņo Komisijai un Aģentūrai manuālo pārrēķināšanas procedūru, kas noteikta pielikuma 2. punktā, un citas pārrēķināšanas procedūras, kas minētas šīs regulas 3. panta 2. punktā.
            
         
         
            6. pants
            Stāšanās spēkā
            Šī regula stājas spēkā 2023. gada 1. janvārī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 26. novembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 122, 24.4.2014., 18. lpp.
         
         
            (2)  Komisijas Deleģētā regula (ES) 2020/2034 (2020. gada 6. oktobris), ar ko Eiropas Parlamenta un Padomes Regulu (ES) Nr. 376/2014 papildina attiecībā uz Eiropas vienoto riska klasifikācijas shēmu (OV L 416, 11.12.2020., 1. lpp.).
         
            (3)  Eiropas Parlamenta un Padomes Regula (ES) 2018/1139 (2018. gada 4. jūlijs) par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr. 2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91 (OV L 212, 22.8.2018., 1. lpp.).
         
            (4)  Eiropas Parlamenta un Padomes Regula (EK) Nr. 549/2004 (2004. gada 10. marts), ar ko nosaka pamatu Eiropas vienotās gaisa telpas izveidošanai (Pamatregula) (OV L 96, 31.3.2004., 1. lpp.).
         
            (5)  Konvencija grozīta ar 1981. gada 12. februāra Protokolu un pārskatīta ar 1997. gada 27. jūnija Protokolu.
      
      
         
            PIELIKUMS
            
               Procedūras ar riska analīzes rīku (RAT) un ar Aviosabiedrību riska pārvaldības risinājumu – notikumu riska klasifikāciju (ARMS-ERC) iegūto rezultātu pārrēķināšanai Eiropas riska klasifikācijas shēmas (ERCS) rezultātos
            
            Šajā pielikumā ir noteiktas procedūras RAT un ARMS ERC rezultātu pārrēķināšanai ERCS rezultātā (1), kas definēts Deleģētās regulas (ES) 2020/2034 pielikuma 2. posmā.
            Turpmāk noteiktās pārrēķināšanas procedūras nodrošina tiešu vai manuālu pārrēķināšanu, lai iegūtu ERCS klasifikāciju, kas ir ekvivalenta RAT un/vai ARMS – ERC rezultātam saskaņā ar šīs regulas 3. pantu.
            1.   TIEŠA PĀRRĒĶINĀŠANA
            
            Obligātā pārrēķināšanas procedūra sastāv no šādām divām darbplūsmām:
            
                        —
                     
                     
                        1. darbplūsma – nodrošina tiešu pārrēķināšanu ERCS smaguma rezultāta iegūšanai,
                     
                  
                        —
                     
                     
                        2. darbplūsma – nodrošina tiešu pārrēķināšanu ERCS varbūtības rezultāta iegūšanai.
                     
                  1. attēlā ir sniegts pārskats par šīm procedūrām. Process sākas ar “atgadījuma ziņojums iesniegts” lodziņu un beidzas ar “Ekvivalentais ERCS rezultāts” lodziņu. Punktētās līnijas 1. attēlā norāda, ka katra procesa rezultātam ir vajadzīgs tikai viens avots.
            
               1. attēls Pārrēķināšanas procedūras
                  
            1.1.   
                  1. DARBPLŪSMA – ERCS smaguma rezultāts
               
            
            a.   “Atgadījuma kategorijas” un “masas grupas” informācija
            
            
                        —
                     
                     
                        Ja atgadījuma ziņojumā ir informācija par atgadījuma “atgadījuma kategoriju” un “masas grupu”, to var pārrēķināt “nelaimes gadījuma iespējamā iznākuma smaguma”ERCS rezultātā. Nākamais ir 1. attēla b) posms.
                     
                  
                        —
                     
                     
                        Ja atgadījuma ziņojumā nav informācijas par “atgadījuma kategoriju” vai “masas grupu”, vai abām, tad tieša pārrēķināšana nav iespējama. Ja izmanto šā pielikuma 2. punktā aprakstīto manuālo pārrēķināšanu, nākamais solis ir 1. un 5. attēla D posms.
                     
                  b.   “Atgadījuma kategorija” un pārrēķināšana uz ERCS galvenajām riska jomām (GRJ)
            
            
                        —
                     
                     
                        Ja atgadījuma ziņojuma “atgadījuma kategorija” tieši atbilst vienai no ERCS galvenajām riska jomām, kas definētas Deleģētās regulas (ES) 2020/2034 pielikuma 1.2. punktā, tad nākamais ir 1. attēla c) posms.
                     
                  
                        —
                     
                     
                        Ja atgadījuma ziņojumu “atgadījuma kategorijas” atšķiras no ERCS galvenajām riska jomām, tiešu pārrēķināšanu nevar veikt. Ja izmanto šā pielikuma 2. punktā aprakstīto manuālo pārrēķināšanu, nākamais solis ir 1. un 5. attēla D punkts.
                     
                  c.   
                  ERCS“nelaimes gadījuma iespējamā iznākuma smaguma” rezultāts – tieša pārrēķināšana
            
            
                        —
                     
                     
                        Ja atgadījuma ziņojumā ir informācija par “atgadījuma kategoriju” un “masas grupu”, tad smaguma rezultātu tieši pārrēķina atbilstīgā ERCS“nelaimes gadījuma iespējamā iznākuma smaguma” rezultātā. Rezultāts ir k), kura pirmā zīme atbilst alfabētiskajai vērtībai, kas iegūta, aprēķinot atgadījuma smagumu (smaguma rezultāts no A līdz X).
                     
                  1.2.   
                  2. DARBPLŪSMA – ERCS varbūtības rezultāts
               
            
            e.   Atgadījuma ziņojumam rezultāts noteikts, izmantojot RAT
               
            
            Ja atgadījuma ziņojumam rezultāts ir noteikts, izmantojot RAT metodiku (2):
            
                        —
                     
                     
                        Atgadījumu ziņojumus, kuriem ir RAT“ATM – kopā” smaguma rezultāta klasifikācija, var kartēt tieši ERCS varbūtības slejās, kā paskaidrots 2. attēla g) posmā.
                     
                  
                        —
                     
                     
                        Atgadījumu ziņojumi, kuros ir tikai RAT“ATM – uz zemes” smaguma rezultāts (3), ir manuāli jāpārrēķina, lai iegūtu ERCS varbūtības rezultātu. Ja izmanto šā pielikuma 2. punktā aprakstīto manuālo pārrēķināšanu, nākamais solis ir 5. attēla L posms.
                     
                  
                        —
                     
                     
                        Ja atgadījuma ziņojumiem piešķirts kods “īpašs ATM atgadījums”, pārrēķināšana no RAT rezultāta uz ERCS rezultātu nav iespējama.
                     
                  f.   
                  RAT“ATM – kopā” smaguma rezultāts
            
            
                        —
                     
                     
                        Ja atgadījuma ziņojumā ir “ATM – kopā” smaguma rezultāts, tad nākamais ir 1. attēla g) posms.
                     
                  g.   
                  ERCS sleja “Nelaimes gadījuma iespējamā iznākuma varbūtība”, kas pārrēķināta no RAT“ATM – kopā” vērtības (attiecas tikai uz A, B, C, E vērtību)
            
            Atgadījumu ziņojumiem ar “ATM – kopā” smaguma rezultāta (A, B, C, E) klasifikāciju piemēro šādu tiešu pārrēķināšanu ERCS varbūtības kategorijās:
            
               2. attēls RAT ATM – kopā smaguma rezultāta pārrēķināšana ERCS varbūtības rezultātā RAT ATM ERCS
                  
            h.   Atgadījumu ziņojumi, kas klasificēti, izmantojot ARMS-ERC metodiku
            
            
                        —
                     
                     
                        Atgadījumu ziņojumiem, kuriem rezultāts noteikts saskaņā ar ARMS-ERC, nākamais ir 1. attēla i) posms.
                     
                  
                        —
                     
                     
                        Atgadījumu ziņojumiem, kuriem rezultāts nav noteikts saskaņā ar ARMS-ERC metodiku, nākamais ir 5. attēla M) posms.
                     
                  i.   Standarta 4x4 ARMS-ERC matrica
            
            Ja atgadījuma ziņojuma rezultāta noteikšanai izmanto 3. attēlā redzamo 4x4 ARMS-ERC matricu, nākamais ir 1. attēla j) posms.
            
               3. attēls Standarta 4x4 ARMS-ERC matrica ARMS-ERC
                  
            j.   
                  ERCS“nelaimes gadījuma iespējamā iznākuma varbūtība” rezultāts – tieša pārrēķināšana
            
            Ja atgadījuma ziņojumā ir ARMS“Barjeru efektivitātes” reitings, tad, lai noteiktu ERCS“Nelaimes gadījuma iespējamā iznākuma varbūtības” rezultātu, izmanto šādu tiešu pārrēķināšanu uz ERCS matricu.
            
               4. attēls ARMS-ERC pārrēķināšana ERCS varbūtības kategorijās ARMS-ERC ERCS
                  
            k.   Ekvivalentais ERCS rezultāts
            
            
               ERCS“nelaimes gadījuma iespējamā iznākuma smaguma” un “nelaimes gadījuma iespējamā iznākuma varbūtības” rezultātus kombinē ERCS matricā, lai ģenerētu ekvivalento ERCS rezultātu, kā noteikts Deleģētās regulas (ES) 2020/2034 pielikuma 2. posmā.
            2.   MANUĀLA PĀRRĒĶINĀŠANA
            
            Šī manuālā pārrēķināšana sastāv no šādām divām darbplūsmām:
            
                        —
                     
                     
                        1. darbplūsma – nodrošina manuālu pārrēķināšanu ERCS smaguma rezultāta iegūšanai,
                     
                  
                        —
                     
                     
                        2. darbplūsma – nodrošina manuālu pārrēķināšanu ERCS varbūtības rezultāta iegūšanai.
                     
                  
               5. attēls Manuāla pārrēķināšana
                  
            2.1.   
                  1. DARBPLŪSMA
               
            
            D.   
                  ERCS“nelaimes gadījuma iespējamā iznākuma smaguma” rezultāts – manuāla pārrēķināšana
            
            
                        —
                     
                     
                        Ja atgadījuma ziņojumā nav informācijas par “atgadījuma kategoriju” vai “masas grupu”, vai abām, tad, lai noteiktu “nelaimes gadījuma iespējamo iznākumu” vai galveno riska jomu, piemēro Deleģētās regulas (ES) 2020/2034 pielikumā definēto ERCS metodiku. Galīgais rezultāts ir k), kura pirmā zīme atbilst alfabētiskajai vērtībai, kas iegūta, aprēķinot atgadījuma smagumu (smaguma rezultāts no A līdz X).
                     
                  2.2.   
                  2. DARBPLŪSMA
               
            
            L.   
                  ERCS sleja “Nelaimes gadījuma iespējamā iznākuma varbūtība” – manuāla procedūra
            
            
                        —
                     
                     
                        Atgadījuma ziņojumus bez “ATM – kopā” smaguma nevar tieši pārrēķināt ERCS“Nelaimes gadījuma iespējamā iznākuma varbūtība” rezultātā.
                     
                  Tomēr “ATM – uz zemes” smagums var ļaut veikt daļēju pārrēķināšanu, kartējot “ATM – uz zemes” barjeras novērtējumu un izmantojot ERCS barjeras novērtējuma procesu, kas definēts Deleģētās regulas (ES) 2020/2034 pielikuma 2.1.3. punktā.
            M.   
                  ERCS“nelaimes gadījuma iespējamā iznākuma varbūtība” rezultāts – manuāls process
            
            Ja atgadījumu ziņojumos neizmanto 4x4 ARMS-ERC matricu, lai atgadījumam piešķirtu rezultātu tad, lai ģenerētu ERCS“nelaimes gadījuma iespējamā iznākuma varbūtības” rezultātu, ARMS-ERC barjeras novērtējuma vērtību pārrēķina ERCS barjeras novērtējumā, kā noteikts Deleģētās regulas (ES) 2020/2034 pielikuma 2.1.3. punktā.
            k.   Ekvivalentais ERCS rezultāts
            
            
               ERCS“nelaimes gadījuma iespējamā iznākuma smaguma” un “nelaimes gadījuma iespējamā iznākuma varbūtības” rezultātus kombinē ERCS matricā, lai ģenerētu ekvivalento ERCS rezultātu, kā noteikts Deleģētās regulas (ES) 2020/2034 pielikuma 2. posmā.
            
               (1)  ERCS rezultāts ir divzīmju vērtība, kur pirmā zīme atbilst alfabētiskajai vērtībai, kas iegūta, aprēķinot atgadījuma smagumu (smaguma rezultāts no A līdz X), un otrā zīme ir skaitliskā vērtība, kas iegūta, aprēķinot atbilstošo atgadījuma rezultātu (varbūtību).
            
               (2)  Ar RAT metodiku klasificē ar gaisa satiksmes pārvaldību saistītus atgadījumus. Ar RAT metodiku atgadījumiem nepiešķir rezultātu, jo ar to tikai mēra, cik tuvu ATM atgadījums bijis tam, lai kļūtu par nelaimes gadījumu. RAT metodika ir iedalīta vairākos galvenajos elementos (t. i., “ATM – uz zemes”, “ATM – gaisā”), katrs no kuriem dod ieguldījumu galīgajā RAT“ATM – kopā” smaguma rezultātā. Lai iegūtu “ATM – kopā” smaguma rezultātu, ir jābūt pieejamam gan “ATM – uz zemes”, gan “ATM – gaisā” smaguma rezultātam.
            
               (3)  Saskaņā ar RAT metodiku “smagums” RAT norāda, cik slikts faktiskais atgadījums bijis salīdzinājumā ar citiem atgadījumiem. Ar RAT metodiku “smagumu” nosaka, novērtējot aizsardzību/barjeras.